Alueiden komitean lausunto aiheesta "Alueet uudessa taloudessa – Suuntaviivat EAKR:n innovatiivisille toimille kaudella 2000–2006"



Virallinen lehti nro C 144 , 16/05/2001 s. 0062 - 0064



Alueiden komitean lausunto aiheesta "Alueet uudessa taloudessa - Suuntaviivat EAKR:n innovatiivisille toimille kaudella 2000-2006" (2001/C 144/19) ALUEIDEN KOMITEA, joka ottaa huomioon luonnoksen komission tiedonannoksi jäsenvaltioille aiheesta "Alueet uudessa taloudessa - Suuntaviivat EAKR:n innovatiivisille toimille kaudella 2000-2006" (hyväksytty 11. heinäkuuta 2000), ottaa huomioon rakennerahastoja koskevista yleisistä säännöksistä annetun neuvoston asetuksen (EY) N:o 1260/1999(1) 22 artiklan, jossa todetaan, että "komission aloitteesta - - rahastoista voidaan rahoittaa - - innovatiivisia toimia - - (joilla) edistetään tavoitteiden 1, 2 ja 3 mukaisten tukitoimien laadun parantamiseen tarkoitettujen innovatiivisten menetelmien ja käytäntöjen kehittämistä", ottaa huomioon työvaliokuntansa 10. marraskuuta 2000 Euroopan yhteisön perustamissopimuksen 265 artiklan viidennen kohdan nojalla tekemän päätöksen laatia kyseisestä aiheesta lausunto ja antaa lausunnon valmistelu valiokunta 1:n "aluepolitiikka, rakennerahastot, taloudellinen ja sosiaalinen yhteenkuuluvuus, rajanylittävä ja alueidenvälinen yhteistyö" tehtäväksi, ottaa huomioon valiokunta 1:n marraskuun 22. päivänä 2000 hyväksymän lausuntoluonnoksen (CdR 351/2000 rev. 1), jonka esittelijä oli Galwayn kreivikunnanvaltuutettu ja Westin aluevaltuutettu Sean O'Neachtain (IRL, EA), ottaa huomioon 21. syyskuuta 1995 aiheesta "Rakennerahastojen uutta luovat toimet 1995-1999 - EAKR-asetuksen 10 artiklan mukaiset ohjeet toisen ohjelmakauden toimista" antamansa lausunnon CdR 303/1995(2) (esittelijät: Bengt Holgersson ja Dennis Pettitt), katsoo, että innovatiivisten toimien osalta kyseiset ohjeet vaikuttavat suoraan alue- ja paikallisviranomaisiin, katsoo, että edelliseen ohjelmakauteen verrattuna kaudelle 2000-2006 ehdotetut suuntaviivat sisältävät innovatiivisten toimien toteuttamisen ja hallinnon osalta huomattavia eroja, katsoo, että ehdotusten tulee olla komission, alue- ja paikallisviranomaisten ja niistä lopulta hyötyvien kannalta selkeitä, yksinkertaisia ja avoimia, katsoo, että alueellisten innovaatioiden edistäminen, unionin aluetason hallinnon ja oikeudellisen organisaation hajauttaminen sekä keskenään erilaisten alueiden tehokkaiden kumppanuuksien edistämiselle asetetun tavoitteen saavuttaminen edellyttää joustavuutta niihin tähtääviä toimia koskevilta säännöiltä, katsoo, että innovaatio ja teknologian siirto voivat osaltaan auttaa kehittämään muista jälkeen jääneitä alueita ja että on suotavaa edistää tätä toimintaa mahdollisimman epäbyrokraattisesti, katsoo, että EAKR:n innovaatioita koskevat toimet on tarkoitettu täydentämään tavoitteiden 1 ja 2 osana annettavaa pääasiallista alueellista tukea, katsoo, että innovatiiviset toimet ovat yksi harvoista unionin tarjoamista mahdollisuuksista, joiden avulla alueet voivat muotoilla ohjelmia omalla alueellaan ja hakea rahoitusta alueperäisille hankkeille, hyväksyi 13. ja 14. joulukuuta 2000 pitämässään 36. täysistunnossa (13. päivän kokouksessa) yksimielisesti seuraavan lausunnon. Alueiden komitea 1. kannattaa EAKR:n innovatiivisten toimien jatkamista ja tukee alueiden roolia innovaation muotoilussa ja edistämisessä. 2. ilmaisee tyytyväisyytensä kaudelle 2000-2006 esitettyihin EAKR:n innovatiivisten toimien suuntaviivoihin ja toivoo näkevänsä toimia toteutettavan mahdollisimman pian. 3. pahoittelee, että tiedonanto on osoitettu jäsenvaltioille eikä alueiden komitealle (paikallis- ja alueviranomaisista koostuva neuvoa-antava elin) ja Euroopan parlamentille. 4. uskoo innovatiivisten toimien tarjoavan mahdollisuuden kehittää yhteisön menettelyihin ja käytäntöihin liittyvää alue- ja paikallisviranomaisten osaamista. 5. ilmaisee tyytyväisyytensä eri alueiden rahoituskelpoisten viranomaistasojen määrittelemiseen ja etenkin siihen, että tiedonantoluonnoksessa todetaan selvästi, että Irlannin, Tanskan, Suomen ja Ruotsin kohdalla ehdotuksia pyydetään NUTS III -tason alueviranomaisilta; komitea vastustaisi tiukasti ehdotuksia tämän seikan muuttamiseksi. 6. ehdottaa, että 22 artiklan mukaisia innovatiivisia toimia sovellettaisiin myös alueisiin, jotka nykyisellään luetaan, kokonaan tai osittain, parhaillaan muutettavien tavoitteiden 1 tai 2 piiriin kuuluviksi, jotta vahvistetaan yhteyksiä ohjelmiin, joita rahoitetaan yhdessä EAKR:n kanssa. 7. katsoo, että tiettyjen jäsenvaltioiden kohdalla tämä kelpoisuus pitäisi ulottaa myös muihin lakisääteisiin julkisviranomaisiin, joilla on selkeästi alueellista toimivaltaa. 8. myöntää, että läheisyysperiaatetta on tarpeen noudattaa käytännössä ja että alueilla tulee olla suora yhteys Euroopan unioniin ilman turhaa taloudellista ja hallinnollista valvontaa keskushallinnon taholta. 9. pitää innovatiivisten toimien hallintovastaavien ja tavoite 1- ja 2 -ohjelmista vastaavien tahojen jäsenneltyä yhteistyötä tervetulleena, vaikkei kyseisiä innovatiivisia toimia tulekaan toteuttaa yleisimpien toimenpideohjelmien tavoin. 10. suosittelee, että alueille, joiden ohjelmaehdotukset hyväksytään, annetaan keinot toimia kyseisen ohjelman hallinto-, valvonta- ja maksuviranomaisina. Mikäli komissio katsoo, että tämä voi tietyissä tapauksissa aiheuttaa ongelmia, ne tulee torjua koulutuksella ja parantamalla alueiden toimintakykyä. 11. toivoo, että alueellisiin ohjelmiin kuuluvien yksittäisten hankkeiden toteuttamista painotetaan voimakkaasti. Koska ohjelmien toteuttamiselle on varattu kahden vuoden määräaika, valittujen strategioiden tulisi olla selkeitä, lyhyitä ja nopeasti hyväksyttävissä, jotta voidaan varmistaa, etteivät aikatauluun liittyvät rajoitukset haittaa kokeiluhankkeita ja innovatiivisia toimia. 12. kehottaa laatimaan rahoitusohjeisiin selkeän aikataulun komissiolta alueille suuntautuvia maksuja varten. Menettelyn tulee olla sekä komission että alueiden kannalta yksinkertainen ja selkeä. Loppusuoritukset eivät saa viivästyä tarpeettomasti. 13. haluaa edistää läheisyysperiaatteen soveltamista ja katsoo siksi, että ohjelmiin liittyvien maksujen, valvonnan ja hallinnon tulisi olla asianosaisten alueiden vastuulla, mikä joissain maissa saattaa sinällään jo olla innovatiivista. AK ei hyväksy ajatusta, että kaikissa jäsenvaltioissa maksuista ja valvonnasta vastaisivat samat viranomaiset tahot kuin tavoite 1- ja 2 -ohjelmien kohdalla. 14. suosittelee, että alueet voisivat hakea mukaan toiseen ohjelmaan, kun komissio on ilman turhaa viivytystä hyväksynyt lopulliset rahoitus- ja muut kertomukset ensimmäisen ohjelman osalta. 15. kehottaa komissiota tulkitsemaan suuntaviivaehdotuksessa esitettyjä kolmea ensisijaista aihetta joustavasti. Esitetyt aiheet ovat relevantteja ja tärkeitä innovaatioiden edistämiseksi aluetasolla. Aihevalikoiman supistaminen kolmeen ei kuitenkaan saa rajoittaa mahdollisuutta edistää innovaatiota aluetasolla. 16. ehdottaa, että aiheeseen "Osaamiseen ja teknologiseen innovaatioon perustuva alueellinen talous"liittyen ohjelman sisältöön lisättäisiin myös - ulkopuolisten asiantuntijapalvelujen ostaminen - olemassa olevan perusrakenteen ja sen tarjoamien mahdollisuuksien analyysi - etenkin pk-yrityksissä tarvittavien taitojen analyysi - perusrakenteeseen liittyvien tarpeiden asettaminen tärkeysjärjestykseen - etenkin televiestintä maaseutualueilla - alueiden kehityksen kannalta merkittävään julkisen, yksityisen sekä osuus- ja yhteisötalouden väliseen vuorovaikutukseen paneutuvien, teknologiaan ja osaamiseen keskittyvien tutkimuskeskusten perustaminen. 17. ehdottaa, että "eEuropeRegio" aiheen piiriin liitettäisiin myös seuraavaa: - Internet-sivujen perustaminen alueellisille palveluille - pk-yritysten tukeminen niiden Internet-sivujen kehittämisessä tutkimuksen, koulutuksen ja innovatiivisen sisällön (esim. digitaalikuvat, linkit jne.) avulla - paikallisviranomaisten palvelujen tarjoaminen Internetissä - paikallisten laajakaistatekniikkaa hyödyntävien radiolähetysten kokeileminen. 18. ehdottaa, että aiheeseen "alueellinen identiteetti ja kestävä kehitys"liitettäisiin seuraavaa: - teknologian hyödyntäminen kulttuuri- ja kielellisen identiteetin säilyttämisessä - alueiden kestävän taloudellisen toiminnan tutkimus ja tunnistaminen - sähköiseen hankintaan liittyvät mahdollisuudet ja uhat. 19. katsoo teknologian siirron tarjoavan huomattavia etuja muista jälkeen jääneille alueille. Kansainvälisen yhteistyön mahdollisuutta tulisi tämän vuoksi selvittää alusta pitäen ja liittää se osaksi hyväksyttyjä ohjelmia. 20. korostaa taitoihin liittyvän koulutuksen välttämättömyyttä tekniikan ja innovaatioiden täysimääräisen hyödyntämisen edellytyksenä. Uuteen teknologiaan siirryttäessä jäävät sen tarjoamat edut etenkin pk-yrityksissä helposti hyödyntämättä puutteellisten taitojen vuoksi. 21. myöntää, että kaikkien strategioiden todellinen koetus on kokeiluhankkeiden onnistuminen. Niitä ei pidä turhaan rajoittaa tai rasittaa tarpeettomalla raportoinnilla ja valvonnalla. Alueviranomaisten osaaminen riittää varmistamaan, että varainhoito toteutuu yksinkertaisesti ja avoimesti. 22. ehdottaa, että alueiden komitea sekä alueiden edustajat kumppaneineen järjestäisivät osana vuosittaisen toimintakertomuksen jakelua ja käsittelyä säännöllisesti konferenssin tai seminaarin, jossa arvioitaisiin hyväksyttyjen ohjelmien edistymistä. Bryssel 13. joulukuuta 2000. Alueiden komitean puheenjohtaja Jos Chabert (1) EYVL L 161, 26.6.1999, s. 1. (2) EYVL C 100, 2.4.1996, s. 124.